Noorte male maailmameistrivõistlused

Noorte male maailmameistrivõistlused (inglise keeles World Youth Chess Championship) on kuni 18-aastaste noormaletajate maailmameistrivõistlused males. 
Neid peetakse Rahvusvahelise Maleliidu (FIDE) egiidi all. Noorte MM-võistlustel (peetakse igal aastal) selguvad maailmameistrid erinevates vanuseklassides – kuni 18, kuni 16, kuni 14, kuni 12, kuni 10 ja kuni 8 aasta vanused noormaletajad. Naismaletajatele toimuvad eraldi turniirid.
Varem, aastatel 1974–1980, korraldati kadettide maailmameistrivõistlusi.

Kuni 18-aastaste MM

Korraldatakse 1987. aastast. Meestest on tulnud maailmameistriteks teiste seas Vladimir Kramnik (1991), Şəhriyar Məmmədyarov (2003) ja Ivan Šarić (2008). 
Naistest on tiitli saanud teiste seas İlahə Qədimova (1992, 1993), Inna Gaponenko (1994), Corina Peptan (1995), Elisabeth Pähtz (2002), Nana Dzagnidze (2003), Harika Dronavalli (2006), Valentina Gunina (2007), Valentina Golubenko (2008), Meri Arabidze (2011), Aleksandra Gorjatškina (2012), Dinara Säduakasova (2014), Stavroula Tsolakidou  (2016) ja Laura Unuk (2017).

Kuni 16-aastaste MM

Korraldatakse 1981. aastast. Noormeestest on tulnud maailmameistriteks teiste seas Hannes Stefansson (1987), Aleksei Širov (1988) ja Jorge Cori (2011). 
Neidudest on tiitli saanud teiste seas Susan Polgár (1981), Alissa Galljamova (1987, 1988),Nino Hurtsidze (1991), Almira Skripchenko (1992), Elina Danieljan (1993), Natalja Žukova (1994), Nana Dzagnidze (2001), Anna Muzõtšuk (2005), Deysi Cori (2009), Laura Unuk (2014) ja Stavroula Tsolakidou (2015).

Kuni 14-aastaste MM

Korraldatakse 1985. aastast. Noormeestest on tulnud maailmameistriteks teiste seas Joël Lautier (1986), Veselin Topalov (1989) ja Jorge Cori (2009). 1990. aastal võistles koos noormeestega Judit Polgár ja tuli maailmameistriks.
Neidudest on tiitli saanud teiste seas Zsófia Polgár (1986), Corina Peptan (1991), Elina Danieljan (1992), Nadežda Kossintseva (1998), Zhao Xue (1999), Humpy Koneru (2000), Valentina Gunina (2003), Harika Dronavalli (2004), Dinara Säduakasova (2010), Aleksandra Gorjatškina (2011) ja Stavroula Tsolakidou (2013).

Kuni 12-aastaste MM

Korraldatakse 1986. aastast. Poistest on tulnud maailmameistriteks teiste seas Héðinn Steingrímsson (1987), Rafael Leitão (1991), Levon Aronjan (1994), Sergei Karjakin (2001), Bobby Cheng (2009) ja Gukesh D (2018). 1988. aastal võistles koos poistega Judit Polgár ja tuli maailmameistriks.
Tüdrukutest on tiitli saanud teiste seas Zhu Chen (1988), Corina Peptan (1990), Viktorija Čmilytė (1995), Aleksandra Kostenjuk (1996), Zhao Xue (1997), Humpy Koneru (1998), Nana Dzagnidze (1999), Ātūsā Pūrkāshiyān (2000), Tan Zhongyi (2002), Meri Arabidze (2005), Sārāsādāt Khādemashshari‘eh (2009), Žansaja Äbdimälik (2011) ja Nurgyul Salimova (2015).

Kuni 10-aastaste MM

Korraldatakse 1986. aastast. Poistest on tulnud maailmameistriteks teiste seas Boriss Gratšjov (1995), Pentala Harikrishna (1996) ja Jevgeni Romanov (1998). 
Tüdrukutest on tiitli saanud teiste seas Corina Peptan (1988), Antoaneta Stefanova (1989), Humpy Koneru (1997), Vera Nebolsina (1998), Katerõna Lagno (1999), Tan Zhongyi (2000, 2001), Hou Yifan (2003), Meri Arabidze (2004) ja Aleksandra Gorjatškina (2008).

Kuni 8-aastaste MM

Korraldatakse 2006. aastast. Poistest on tulnud maailmameistriteks teiste seas Awonder Liang (2011), Nodirbek Abdusattorov (2012) ja Rameshbabu Praggnanandhaa (2013), tüdrukutest Žansaja Äbdimälik (2008).